钦定古今图书集成/明伦汇编/皇极典/第299卷 > 东汉〈刘旻 刘承钧 刘继恩 刘继元〉
## 钦定古今图书集成/明伦汇编/皇极典/第299卷 > 东汉〈刘旻 刘承钧 刘继恩 刘继元〉

《五代史·东汉世家》：“刘旻，汉高祖母弟也。初名崇，为人
美须髯，目重瞳子。少无赖，嗜酒好博。尝黥为卒。高祖
事晋为河东节度使，以旻为都指挥使。高祖即帝位，
以为太原尹、北京留守、同中书门下平章事。隐帝时，
累加中书令。隐帝少，政在大臣，周太祖为枢密使，新
讨三叛，立大功，而与旻素有隙，旻颇不自安，谓判官”
郑珙曰：“主上幼弱，政在权臣，而吾与郭公不叶，时事
如何？”珙曰：“汉政将乱矣。晋阳兵雄天下，而地形险固，
十州征赋足以自给。公为宗室老，不以此时为计，后
必为人所制。”旻曰：“子言乃吾意也。”乃罢上供征赋，收
豪杰、籍丁民以益兵。三年，周太祖起，魏，隐帝遇弑，旻
乃谋举兵。周太祖之自魏入也，反状已白，而汉大臣
不即推尊之故，未敢即立，乃白汉太后，立旻子赟为
汉嗣，遣宰相冯道迎赟于徐州。当是时，人皆知太祖
之非实意也，旻独喜曰：“吾儿为帝矣，何患！”乃罢兵，遣
人至京师。周太祖少贱，黥其颈上为飞雀，世谓之郭
雀儿。太祖见旻使者，具道所以立赟之意，因自指其
颈以示使者曰：“自古岂有雕青天子，幸公无以我为
疑。”旻喜，益信以为然。太原少尹李骧曰：“郭公举兵犯
顺，其势不能为汉臣，必不为刘氏立后。”因劝旻以兵
下太行，控孟津以俟变，庶几赟得立，赟立而罢兵可
也。旻大骂曰：“骧腐儒，欲离间我父子！”命左右牵出斩
之。骧临刑叹曰：“吾为愚人画计，死诚宜矣。然吾妻病，
不可独存，愿与之俱死。”旻闻之，即并戮其妻于市，以
其事白汉，以明无他。已而周太祖果代汉降，封赟湘
阴公。旻遣牙将李𧦬奉书周太祖，求赟归太原，而赟
已死。旻即恸哭，为李骧立祠，岁时祠之。乃以周广顺
元年正月戊寅，即皇帝位于太原，以子承钧为太原
尹，判官郑珙、赵华为宰相，都押衙陈光裕为宣徽使，
遣通事舍人李𧦬间行使于契丹。契丹永康王兀欲
与旻约为父子之国，旻乃遣宰相郑珙致书，兀欲称
“侄皇帝”，以叔父事之而已。兀欲遣燕王述轧政事令
高勋以册尊旻为大汉神武皇帝，并称旻妻为皇后。
兀欲性豪㒞，汉使者至，辄以酒肉困之。珙素有疾，兀
欲彊之，饮一夕而以醉卒。然兀欲闻旻自立，颇幸中
国多故，乃遣其贵臣述轧、高勋以自爱，黄骝、九龙十
二稻、玉带报聘。已而兀欲为述轧所弑，述律代立，旻
遣枢密直学士王得中聘于述律，求兵以攻周。述律
遣萧禹厥率兵五万助旻。旻出阴地攻晋州，为王峻
所败。是岁大寒，旻军冻馁，亡失过半。明年，又攻府州，
为折德扆所败，德扆因取岢岚军。周太祖崩，旻闻之
喜，遣使乞兵于契丹。契丹遣杨衮将铁马万骑及奚
诸部兵五六万人，号称十万以助旻。旻以张元徽为
先锋，自将骑兵三万攻潞州。李筠遣穆令钧以步骑
三千拒元徽于太平驿，元徽击败之，遂圉潞州。是时，
世宗新即位，以谓“旻幸周有大丧，而天子新立，必不
能出兵，宜自将以击其不意。”自宰相冯道等多言不
可，世宗意甚锐。显德元年三月亲征。甲午，战于高平，
李重进、白重赞将左，樊爱能、何徽将右，向训、史彦超
居中军，张永德以禁兵卫跸，旻亦列为三阵，张元徽
居东偏，杨衮居西偏，旻居其中。衮望周师，谓旻曰：“勍
敌也，未可轻动。”旻奋髯曰：“时不可失，无妄言。”衮怒而
去。旻号令东偏先进，王得中叩马谏曰：“南风甚急，非
北军之利也，宜少待之。”旻怒曰：“老措大，毋妄沮吾军。”
即麾元徽。元徽击周右军，兵始交《爱能》，徽退走，其骑
军乱，步卒数千弃甲叛降。元徽呼万岁，声振川谷。世宗大骇，躬督战士，士卒皆奋命争先，而风势愈盛。旻
自麾赤帜收军，军不可遏，旻遂败。日暮，旻收馀兵万
人，阻涧而止。是时，周之后军，刘词将之，在后未至而
世宗锐于速战，战已胜，词军继至，因乘胜追击之，旻
又大败，辎重、器甲、乘舆、服御物，皆为周师所获。旻独
乘契丹黄骝，自雕窠岭间道驰去，夜失道山谷间，得
村民为乡导，误趋平阳，得佗道以归，而张元徽战殁
于阵，杨衮怒旻按兵西偏，不战，故独全军而返。旻归，
为黄骝治厩，饰以金银，食以三品粒，号“自在将军。”世
宗休军潞州，大宴将士，斩败将樊爱能、何徽等七十
馀人，军威大振。进攻太原，遣符彦卿、史彦超北控忻
口，以断契丹援路。太原城方四十里，周师去城三百
步，围之匝，自四月至于六月，攻之不克，而彦卿等为
契丹所败，彦超战殁，世宗遽班师。初，周师之围城也，
旻遣王得中送杨衮以归，因乞援兵于契丹。契丹发
数万骑助旻，遣得中先还。至代州，代州将桑珪杀防
御使郑处谦，以城降周，并送得中于周。世宗召问得
中虏助兵多少，得中言“送衮归，无所求也。”世宗信之。
已而契丹败符彦卿于忻口，得中，遂见杀。旻自败于
高平，已而被围，以忧得疾，明年十一月卒，年六十，子
承钧立。

承钧，旻次子也，少颇好学，工书。旻卒，承钧遣人奉表
契丹，自称男，述律答之，以诏呼承钧为儿，许其嗣位。
初，旻常谓张元徽等曰：“吾以高祖之业，赟之冤，义不
为郭公屈尔期与公等勉力，以复家国之仇，至于称
帝一方，岂获已也！顾我是何天子，尔亦是何节度使？”
故其僭号仍称乾祐，不改元，不立宗庙，四时之祭，用
家人礼。承钧既立，始赦境内，改乾祐十年曰天会元
年，立七庙于显圣宫。契丹遣高勋以兵助承钧，承钧
遣李存瓌与勋攻上党，无所得而还。明年，世宗北伐
契丹，下三关。契丹使来告急，承钧将发兵，而世宗班
师，乃已。宋兴，昭义节度使李筠叛命，遣其将刘继冲、
判官孙孚奉表称臣，执其监军周光逊、李廷玉，送于
太原，乞兵为援。承钧欲谋于契丹，继冲道筠意，请无
用契丹兵。承钧即率其国兵自将，出团柏谷，群臣饯
之。汾水仆射赵华曰：“李筠举事轻易，陛下不图成败，
空国兴师，臣实忧之。”承钧至太平驿，封筠陇西郡王。
筠见承钧仪卫不备，非如王者，悔臣之。筠因自陈受
周氏恩，不忍背德，而承钧与周世仇也，闻筠言，亦不
悦。遣宣徽使卢赞监其军，筠心益不平，与赞多不叶。
承钧遣宰相卫融和解之。已而筠败死，卫融被执至
京师，太祖皇帝问融承钧所以助筠反状，融言不逊。
太祖命以铁挝击其首，流血被面，融呼曰：“臣得死所
矣！”太祖顾左右曰：“此忠臣也，释之。”命以良药傅其疮，
遣融致书于承钧，求周光逊等，约亦归融太原，承钧
不报，融遂留京师。承钧谓赵华曰：“不听公言，几至于
败，然失卫融、卢赞，吾以为恨尔。”承钧由此益重儒者，
以抱腹山人郭无为参议国政。无为，棣州人，方颡鸟
喙，好学多闻，善谈辩。尝衣褐为道士，居武当山。周太
祖讨李守贞于河中，无为诣军门上谒，询以当世之
务，太祖奇之。或谓太祖曰：“公为汉大臣，握重兵居外，
而延纵横之士，非所以防微虑远之道也。”由是太祖
不纳。无为去，隐抱腹山。承钧内枢密使段常识之，荐
其材。承钧以谏议大夫召之，遂以为相。五年，宿卫殿
直行首王隐、刘绍、赵鸾等谋作乱，事觉被诛，其词连
段常。乃罢常枢密为汾州“刺史，缢杀之。”自旻世，凡举
事必禀契丹，而承钧之立多略，契丹遣使者责承钧
改元援李筠杀段常，不以告，承钧惶恐谢罪。使者至，
契丹辄见留，承钧奉之愈谨，而契丹待承钧益薄。承
钧自李筠败而失契丹之援，无复南侵之意，地狭产
薄，以岁输契丹，故国用日削。乃拜五台山僧继颙为
鸿胪卿。继颙，故燕王刘守光之子。守光之死，以孽子
得不杀，削发为浮图，其后居五台山，为人多智，善商
财利，自旻世颇以赖之。继颙能讲《华严经》，四方供施，
多积蓄，以佐国用。五台当契丹界上，继颙常得其马
以献，号“添都马”，岁率数百匹。又于柏谷置银冶，募民
凿山取矿，烹银以输刘氏，仰以足用，即其治建宝兴
军，继颙后，累官至太师、中书令，以老病卒，追封定王。
太祖尝因界上谍者谓承钧曰：“君家与周氏为世仇，
宜其不屈。今我与尔无所间，何为困此一方之人也？
若有志于中国，宜下太行以决胜负。”承钧遣谍者复
命曰：“河东土地兵甲，不足以当中国之十一，然承钧
家世非叛者，区区守此，盖惧汉”氏之不血食也。太祖
哀其言，笑谓谍者曰：“为我语承钧，开尔一路以为生。”
故终其世不加兵。承钧立十三年，病卒，其养子继恩
立。

继恩，本姓薛氏，父钊为卒，旻以女妻之，生继恩。汉高
祖以钊婿也，除其军籍，置之门下。钊无材能，高祖衣
食之而无所用，妻以旻女常居中，钊罕得见，钊常怏
怏，因醉拔佩刀刺之，伤而不死，钊即自裁。旻女后适

原尹。承钧尝谓郭无为曰：“继恩纯孝，然非济世之才，
恐不能了我家事。”无为不对。承钧病卧勤政阁，召无
为执手，以后事付之。承钧卒，继恩告哀于契丹而后
立。继恩服缞裳视事，寝处皆居勤政阁，而承钧故执
事百司宿卫者皆在太原府。廨。九月，继恩置酒会诸
大臣，饮罢，卧阁中，供奉官侯霸荣率十馀人挺刃入
阁，闭户而杀之。郭无为遣人以梯登屋入，杀霸荣并
其党。初，承钧之语郭无为也，继恩怨无为不助己，及
立，欲逐之而未果，故霸荣之乱，人皆以谓无为之谋。
霸荣死，口灭而无知者，无为迎继元而立之。

继元为人忍旻，子十馀人，皆无可称者。当继元时，有
镐《锴锜锡》于继元，为诸父皆为继元所杀，独铣以佯
愚获免。承钧妻郭氏，继元兄弟自少母之。继元妻段
氏，尝以小过为郭氏所责，既而以它疾而卒，继元疑
其杀之。及立，遣嬖者范超图杀郭氏，郭氏方缞服哭
承钧于柩前，超执而缢杀之，于是刘氏子孙无遗类
矣。继元立，改元曰广运，王师北征，继元闭城拒守。太
祖以诏书招继元出降，许以平卢军节度使郭无为
安国军节度使。无为捧诏色动，而并人及继元左右
皆欲坚守以拒命，无为仰天恸哭，拔佩刀欲自裁，为
左右所持。继元自下执其手，延之上坐。无为曰：“奈何
以孤城拒百万之王师？”盖欲动摇并人，而并人守意
益坚。宦者卫德贵察无为有异志，以告继元，继元遣
人缢杀之。初，太祖命引汾水浸其城，水自城门入，而
有积草自城中飘出塞之。是时，王师顿兵甘草地中，
会岁暑雨，军士多疾，乃班师。王师已去，继元决城下
水注之，台骀泽，水已落而城多摧圮。契丹使者韩知
璠时在太原，叹曰：“王师之引水浸城也，知其一而不
知其二。若知先浸而后涸，则并人无类矣。”太平兴国
四年，王师复北征，继元穷窘，而并人犹欲坚守。其枢
密副使马峰老疾，居于家舁，入见继元，流涕以兴亡
谕之，继元乃降。太宗御城北高台受降，以继元为右
卫上将军，封彭城公。其后事具《国史。